ועדת הפנים ואיכות הסביבה, כנסת 16, פרוטוקול מספר 562, 2006-01-26 10:30

גאלב מג'אדלה: אני פותח את ישיבת ועדת הפנים ואיכות הסביבה של הכנסת ורוצה לדון בהצעת חוק של הממשלה בנושא של אסון המוני.

גאלב מג'אדלה: נתבקשנו על-ידי הממשלה לדון במספר תיקונים שהממשלה מציעה.

עודד ברוק: כפי שאדוני אמר, בחודש אוגוסט 2005 עבר תיקון לפקודת המשטרה והוסף פרק, שעניינו אירוע אסון המוני.

עודד ברוק: הפרק קובע הוראות לארגון, שליטה ופיקוד בעת אירוע אסון המוני.

עודד ברוק: אם אדוני זוכר, בשעתו הצעת החוק לא אושרה בקריאה שלישית ובהליך מזורז העברנו אותה מחדש.

גאלב מג'אדלה: זה היה מאוד לא אחראי מבחינת מי שהשתתף בהצבעה הזאת באותו יום.

עודד ברוק: אבל הצלחנו להעביר מחדש בטווח זמן מאוד קצר את הצעת החוק, במסגרת התיקון המחודש.

גאלב מג'אדלה: אגב, למען האיזון ולמען ההגינות, זה גם היה חוסר אחריות מצד הממשלה שלא היתה מיוצגת, אבל חברי הכנסת לא היו צריכים להיגרר בנושא כזה חשוב ומהותי שעבדו עליו שנים רבות ולהפילו בגלל שהממשלה לא היתה מיוצגת.

עודד ברוק: במסגרת תיקון החקיקה נפלו שתי טעויות.

עודד ברוק: טעות אחת היא בהגדרת ההוראות להפעלה משולבת.

עודד ברוק: נכתב שם "הוראות המחייבות טיפול", זאת אומרת שההוראות עצמן מחייבות טיפול, וזאת לא היתה הכוונה.

עודד ברוק: הכוונה היתה שאלה הוראות המסדירות את הטיפול, וזה תיקון החקיקה הראשון שאנחנו מבקשים כאן.

עודד ברוק: התיקון השני הוא באירוע אסון המוני שמקורו באירוע כימי או ביולוגי, שהכרזה עליו היא בידי ראש הממשלה או בידי שר הביטחון.

עודד ברוק: הוסכם כבר בעת הדיונים בוועדה, שהאחריות על השליטה ועל הפיקוד תישאר בידי המשטרה.

עודד ברוק: למרות זאת, בטעות, נרשם שהאחריות תהיה בידי צה"ל, ולכן אנחנו מבקשים לבטל את תיקון החקיקה שאומר שזה יהיה באחריות צה"ל ולהשאיר אותה בידי המשטרה.

גאלב מג'אדלה: האם נציגת צה"ל מסכימה?

שירה יהל: אני מסכימה.

עידו בן-יצחק: צריך לשאול, האם לא תהיה איזושהי בעיה עם כך שההכרזה היא של שר הביטחון.

עודד ברוק: לא, נקבע גם שההודעה תימסר לשר לביטחון פנים כבר בחוק.

עודד ברוק: חשבו על זה, רק משום מה, זה עניין של ספרה אחת שבטעות רשמו.

גאלב מג'אדלה: אם צה"ל לא מתנגד, אנחנו מקבלים את זה.

גאלב מג'אדלה: האם סגן ניצב אסרף רוצה להגיד משהו?

איציק אסרף: לא, ייצגו אותנו בצורה מצוינת.

עודד ברוק: אני אקרא את התיקונים: "הצעת חוק לתיקון פקודת המשטרה (מס' 20), התשס"ו-2005 תיקון סעיף 90א 1.

עודד ברוק: בפקודת המשטרה [נוסח חדש], התשל"א-1971 (להלן – הפקודה), בסעיף 90א, בהגדרה "הוראות להפעלה משולבת", במקום "המחייבות טיפול" יבוא "המסדירות את אופן הטיפול".

עודד ברוק: תיקון סעיף 90ד 2.

עודד ברוק: בסעיף 90ד(ז) לפקודה, במקום "|(3), (4)(ב), (5) או (6)" יבוא "4(ב) או (5)".

עידו בן-יצחק: זה אומר שזה נכון לא רק לגבי אירוע כימי או ביולוגי, אלא גם לגבי מצב מיוחד בעורף.

גאלב מג'אדלה: מי בעד?

גאלב מג'אדלה: מי נגד?

גאלב מג'אדלה: מי נמנע?

גאלב מג'אדלה: הצבעה בעד - 1 נגד - אין נמנעים – אין התיקונים להצעת חוק לתיקון פקודת המשטרה (מס' 20), התשס"ו-2005 נתקבלו.

גאלב מג'אדלה: התיקונים התקבלו פה אחד, ללא נמנעים וללא מתנגדים.

גאלב מג'אדלה: תודה רבה, אני נועל את הישיבה.